b'\n_START_ARTICLE_\nUniversaalne loogikal\xc3\xbclitus\n_START_PARAGRAPH_\nUniversaalne loogikal\xc3\xbclitus on mitmeotstarbeline loogikal\xc3\xbclitus, mille abil realiseeritakse suvalisi binaarloogika funktsioone._NEWLINE_Universaalseteks loogikal\xc3\xbclitusteks on kommutaatorid, programmeeritavad loogilised maatriksid ja m\xc3\xa4lud. \xc3\x9chetaolise ja korrap\xc3\xa4rase ehituse t\xc3\xb5ttu nimetatakse neid ka homogeenseteks pooljuhtstruktuurideks. \xc3\x9cldjuhul nimetatakse homogeenseks pol\xc3\xbcfunktsionaalsetest elementidest koosnevat \xc3\xbchesuguste korduvate sidemetega struktuuri. Pol\xc3\xbcfunktsionaalseteks (mitmeotstarbeliseks) nimetatakse elemente, mis realiseerivad mitmeid loogikafunktsioone. Soovitava funktsiooni valikuks peab pol\xc3\xbcfunktsionaalset elementi saama h\xc3\xa4\xc3\xa4lestada. H\xc3\xa4\xc3\xa4lestamine toimub mitmeti: nii vajalike elementidevaheliste \xc3\xbchenduste lisamisega kui ka olemasolevate \xc3\xbchenduste katkestamisega.'